L 228/60
RO
Jurnalul Oficial al Uniunii Europene
15.9.2023
2. defecțiunile sau anomaliile survenite în contextul unei astfel de coordonări automatizate sunt prezentate în mod clar controlorului sau controlorilor de trafic aerian responsabili cu coordonarea zborurilor de la o unitate care efectuează transferul; 3. avertismentele legate de schimbul de informații din sistem sunt prezentate posturilor de lucru relevante; 4. informațiile cu privire la procesele de schimb de informații relevante din sistem sunt furnizate controlorilor de trafic aerian; 5. controlorilor de trafic aerian li se pun la dispoziție mijloacele de modificare a informațiilor de zbor schimbate.”; (d) se introduce următorul punct ATS.OR.446:
„ATS.OR.446 Date de supraveghere (a) Furnizorii de servicii de trafic aerian trebuie să nu utilizeze date de la interogatoarele în mod S care operează sub responsabilitatea unei țări terțe, dacă alocarea codurilor de interogator nu a fost coordonată.
(b) Furnizorii de servicii de trafic aerian trebuie să se asigure că sunt implementate capacitățile necesare pentru a permite controlorilor de trafic aerian să stabilească identificarea individuală a aeronavelor utilizând caracteristica de identificare a aeronavelor printr-un semnal de răspuns, astfel cum se specifică în apendicele 1.
(c) Furnizorii de servicii de trafic aerian trebuie să asigure continuitatea operațiunilor în interiorul spațiului aerian aflat sub responsabilitatea lor, precum și la limita cu spațiile aeriene adiacente, prin aplicarea cerințelor minime adecvate pentru separarea aeronavelor.”; (e) la punctul ATS.TR.230 se adaugă litera (c) cu următorul text: „(c) Coordonarea transferului de control între unitățile care furnizează servicii de control regional în cadrul regiunii EUR a OACI sau, dacă s-a convenit astfel, cu sau între alte unități de control al traficului aerian, trebuie să fie sprijinită de procesele automatizate definite în apendicele 2.”; (f) se adaugă următoarele apendice 1 și 2: „Apendicele 1
Identificarea aeronavelor individuale prin utilizarea caracteristicii de identificare a aeronavei printr-un semnal de răspuns, astfel cum se prevede la punctul ATS.OR.446 litera (b) Caracteristica de identificare a aeronavei printr-un semnal de răspuns se utilizează pentru a se stabili identificarea individuală a aeronavei, după cum urmează: (a) Furnizorul de servicii de trafic aerian trebuie să declare administratorului de rețea volumele de spațiu aerian în care se stabilește identificarea individuală a aeronavelor utilizând caracteristica de identificare a aeronavei printr-un semnal de răspuns.
(b) Codul SSR de vizibilitate A1000 se alocă aeronavelor în cazul cărora identificarea individuală a aeronavei este stabilită prin utilizarea funcției de identificare a aeronavei printr-un semnal de răspuns.
(c) Cu excepția cazului în care se aplică una dintre condițiile prevăzute la litera (d), codul SSR de vizibilitate A1000 se alocă aeronavelor la decolare sau aeronavelor pentru care, în conformitate cu litera (g), este necesară o modificare a codului, atunci când se aplică următoarele condiții: 1.
identificarea aeronavei printr-un semnal de răspuns coincide cu înregistrarea corespunzătoare din planul de zbor pentru aeronava respectivă; 2. administratorul de rețea a comunicat faptul că respectiva aeronavă este eligibilă pentru alocarea codului SSR de vizibilitate A1000.
(d) Codul SSR de vizibilitate A1000 nu se alocă aeronavelor menționate la litera (c) dacă se aplică oricare dintre următoarele condiții: 1. un furnizor de servicii de navigație aeriană care se confruntă cu întreruperi neplanificate în funcționarea senzorilor de supraveghere de la sol a adoptat măsuri de urgență care necesită alocarea de coduri SSR discrete aeronavelor;